Cariyos, kedadosan perang Biting ing dusun Kaligondang. Ki Singayuda dipun suwun tulung dening Raden Kolopaking, tumutanipun pangeran Diponegoro Ki Singayuda mboten kaweratan, dikengkenipun mantunipun inggih punika Ki Arasantaka. Dipun trima kengken kasebut, Ki Arasantaka kaweratan kangge nglaksanakakenipun. Ki Singayuda maklum. Lajengipun didawuhi Ki Sutamenggala. Ki Sutamenggala mboten kaweratan kangge nglaksanakaken kengken saking mertuanipun, nanging kaliyan setunggal persyaratan, inggih punika Ki Sutamenggala dipun restui saderengipun pangkat perang, Ki Sutamenggala semedi salami 40 dinten. Ki Singayuda ngrestuni. Pangkatipun Ki Sutamenggala dhateng panggenan ingkang sampun direncanakaken, inggih punika ing kedung mrunggi Lepen Gintung. Dateng mriko, konon Ki Sutamenggala semedi wonten lebet toya salami 40 dinten.